alexandrainst/scandi-wiki huggingface dataset:
Alireza Firouzja

Alireza Firouzja (; født 18. juni 2003 i Babol) er en iranskfødt fransk stormester i sjakk, som 16 år og 1 måned gammel ble den nest yngste spilleren til å nå en elo-rating på 2700 etter kinesiske Wei Yi.

Firouzja deltok under FIDE-flagget i VM i hurtig- og lynsjakk 2019, for å forbigå Irans forbud mot å spille mot israelske motstandere. Han tok sølv bak Magnus Carlsen i hurtigsjakk og endte på en 6.-plass i lynsjakk.

Han ble fransk statsborger i 2021, og representerer nå Frankrike i internasjonale turneringer.

Referanser

Eksterne lenker 
 

Iranske sjakkspillere
Franske sjakkspillere
Stormestere i sjakk
Personer fra provinsen Mazandaran
Gunhild Alvik Nyborg

Gunhild Alvik Nyborg (født i 1968) er en norsk sosialøkonom, lege og musiker som bruker artistnavnet NuBorg. Hun er postdoktor ved New England Complex Systems Institiute, Cambridge, Massachusetts med SARS-CoV-2-pandemien som arbeidsfelt.

Utdannelse 
Hun har sosialøkonomisk embetseksamen av lavere grad etter gammel ordning (exam. oecon.) fra Universitetet i Oslo (UiO) i 1991 og tok medisinsk embetseksamen ved UiO i 1999.

Medisiner 
Gunhild Alvik Nyborg har klinisk bakgrunn fra sykehus, allmenn- og sykehjemsmedisin i Finnmark, Akershus, Oslo og Østfold. I 2018 tok hun doktorgrad i farmakoepidemiologi ved UiO med avhandlingen Inappropriate Medication Use in the Elderly - A Modern Epidemic. Etter disputas var hun postdoktor ved Oslo universitetssykehus Rikshospitalet, der hun forsket på triggere og drivere av en gruppe sjeldne autoimmune sykdommer.

I TV-programmet Debatten på NRK 17. mars 2020 tok hun til orde for en nedstengning av Norge for å bekjempe koronavirusepidemien. Hun fikk ikke medhold i forslaget av helsedirektør Bjørn Guldvog eller overlege ved Folkehelseinstituttet Preben Aavitsland. Innslaget har i ettertid fått kritikk, særlig for at Nyborg ikke imøtegikk programleder Fredrik Solvangs beregningsmetoder som resulterte i opptil  døde i Norge i løpet av pandemien.

Under koronapandemien har hun arbeidet for å spre kunnskap og hindre utbredelsen av SARS-CoV-2-viruset i Norge og internasjonalt, blant annet gjennom arbeid i Covid Action Group., lederteamet ved World Health Network  Nyborg leder Long COVID Advisory Group, en global ekspertgruppe på long COVID. I 2022 deltok hun i en tverrfaglig konsensusprosess blant 386 internasjonale eksperter på COVID-19 fra 112 land for videre håndtering av pandemien.

Musiker 
Som musiker har Gunhild Alvik Nyborg bakgrunn som låtskriver, vokalist og produsent. Hun har gitt ut to album. Live har hun tidligere spilt jazz i duo, trio, kvartett og kvintett med flere norske jazzmusikere. Musikken fra albumet Sliding Off the Edge of the World ble presentert ved noen få anledninger i London, England, og i Norge, blant annet i Jakobkirken i Oslo .

Utgivelser

Som Gunhild Nyborg 
 2006: Transitions, Park Grammofon – medvirkende musikere: Per Einar Watle (gitar), Jens Fossum (bass), Karl Strømme (trompet) og Erland Dahlen (trommer/perkusjon). Låtskrivere: Gunhild Nyborg, Jens Fossum.

Som NuBorg 
2015: Sliding Off the Edge of the World, A Different Sound plateselskap. Produsenter. Odd Jensen, Gunhild Nyborg. Medvirkende musikere: Bjørn Charles Dreyer (gitar), Marius Reksjø (bass), Erland Dahlen (trommer/perkusjon), Gildas Le Pape (sologitar). Medvirkende låtskrivere: Gunhild Nyborg, Chris Neil, Martin Sutton, Ron Roker, Odd Jensen, Sarah McLellan, Rick Norton og Andrew Pearce.

Privatliv 
Gunhild Alvik Nyborg er datter av tidligere helsedirektør, styremedlem i WHO Anne Alvik og tidligere generalsekretær i Det norske universitetsråd Per Nyborg. Hun er søster av professor i økonomi ved UiO og forfatter Karine Nyborg. Hennes morfar var Ivar Alvik, Norges første professor i ortopedi.

Noter

Referanser 

Norske forskere
Norske leger
Norske musikere
Ljubov Sadtsjikova

Ljubov Ivanovna Sadtsjikova (født 22. september 1951, død 22. november 2012) var en russisk skøyteløper som i 1970-årene deltok i nasjonale og internasjonale konkurranser i hurtigløp på skøyter og representerte Sovjetunionen. 

Hun ble verdensmester i sprint i 1978 i Lake Placid, USA foran amerikanske Beth Heiden (sølv) og polske Erwina Ryś (bronse).

Den 21. mars 1975 forbedret hun Tatjana Averinas verdensrekord på 500 meter med et hundredel fra 41,70 (fra 11. mars 1975) til 41,69. Hun mistet rekorden igjen den 29. mars samme måned tilbake til Averina som da forbedret den til 41,06. Alle disse tre nevnte rekordforbedringene ble gjort på rekordbanen i Medeo.

Sadtsjikova tok også en bronse på  meter under Vinteruniversiaden i Lake Placid i 1972.

Personlige rekorder

Verdensrekorder 
Liste over verdensrekordnoteringer gjort av Ljubov Sadtsjikova.

Internasjonale mesterskap 
Olympiske leker (Vinter) deltatt i ett OL ved en konkurranse.
 Innsbruck 1976 på 500 m.
 Beste resultat 6.-plass på 500 m i Innsbruck 1976.

Sprint-VM på skøyter deltatt i fem ganger
 Oslo 1973, Innsbruck 1974, Göteborg 1975, Lake Placid 1978 og i Inzell 1979.
 Beste resultat Verdensmester, gullmedalje og 1.-plass sammenlagt i Lake Placid 1978.

Referanser

Eksterne lenker 
 
  Ljubov Sadtsjikova på Jakub Majerski's speedskating database
  Ljubov Sadtsjikova på www.ISU.html.infostradasports.com sine nettsider.
  Ljubov Sadtsjikova på www.infosport.ru

Sovjetiske skøyteløpere
Verdensmestere i hurtigløp på skøyter – Sprint
Deltakere for Sovjetunionen under Vinter-OL 1976
Skøyteløpere under Vinter-OL 1976
Tidligere verdensrekordholdere i hurtigløp på skøyter
Artikler i skøytesportprosjektet
Sverige S-1

Sverige S-1 er en svensk trebåt bygd mellom 2011 og 2012 for å sette fartsrekord for trebåter. Målet for S-1 Sverige er 185 km/t (100 knop), og båten klarte tidlig 120 km/t uten kompressor. Båten har siden sunket, blitt hevet og bygd opp igjen to ganger. Under siste oppbygning ble den utrustet med kompressor for økt motoreffekt. Den nåværende verdensrekorden for trebåter er på 149.86 km/t og ble satt i 1928 av Garfield Wood med båten Miss America.

Historie 
Båten ble tegnet i 1929 av den svenske båtkonstruktøren Ruben Östlund (1891-1981) for å utfordre etter ønske fra medlemmer i den Kungliga motorbåtklubben som ville utfordre verdens raskeste båt Miss America VIII i en konkurranse på Hudsonelven i USA, men grunnet børskrakket på Wall Street samme år ble prosjektet lagt på is. Høsten 2011 startet bygging av båten i Sverige av Johansson & Son Båtbyggeri i Holmsund etter originaltegningene fra 1929. Båten var ferdig og ble stilt ut på båtmessen «Allt för sjön» i mars 2012.

Teknisk 
Båten har to stykk 27-liters Rolls Royce Meteor V12-bensinmotorer fra Centurion stridsvogner, samme motortypen som satt i det kjente britiske jagerflyet Spitfire. Med kompressor yter de to motorene til sammen cirka 1800 kW (2500 hk) og 2400 Nm. Båten har et fast propellskaft vinklet 5-6 grader. Med nåværende oppsett skal topphastigheten ligge rundt 140-150 km/t.

Ulykker 
Mai 2012 sank båten delvis utenfor Sandhamn etter en at propellen hadde truffet noe hardt under en av de første prøveturene, som rev av propellakslingen slik at det ble hull i skroget. Dette resulterte i at båten tok inn vann og at bare den fremste delen av baugen ble stikkende opp av vannet. Ingen personer ble skadet.

Juli 2015 kantret båten under høy fart (trolig over 130 km/t (70 knop)) under en oppvisning på Powerboat Weekend i Sandhamn hvor de skulle tilbakelegge en nautisk mil (1852 m) på så kort tid som mulig. Båten gjorde en hel omdreining og mannskapet slo seg kraftig på interiøret før de ble kastet ut av båten. To av tre ombord i båten ble fraktet til sykehus, men alle unnslapp alvorlige skader. Båten sank til rundt 10 meters dyp, og ble senere berget og gjenoppbygd hos Johansson & Son Båtbyggeri.

Referanser

Eksterne lenker 
 S-1 Sverige - Johansson & Son Båtbyggeri AB :: SVERIGE

Skip bygget i Sverige
Santa Maria in Via

Santa Maria in Via er en kirke i Roma, dedisert til Jomfru Maria. Den ligger til Via di Santa Maria in Via i rione Trevi. I kirken æres det undergjørende ikonet «Madonna del Pozzo». Det fortelles om den gang en brønn (italiensk: pozzo) svømmet over den 26. september 1256. Et bilde forestillende Jomfru Maria fløt på vannet, som straks forsvant da man tok hånd om bildet. Pave Alexander IV forklarte hendelsen som et mirakel og lot plassere bildet på kirkens alter.

Kirken nevnes i år 955 i en bulle promulgert av pave Agapetus II. Kirken ble ombygd fra grunnen og stod på nyee klar i 1513, da pave Leo X forlente den til servittordenen, som fortsatt innehar den. På slutten av 1500-tallet besluttet ordenen seg for å ombygge kirken, og Giacomo della Porta og Francesco da Volterra ble engasjerte som arkitekter. Kirkebygningen ble fullbyrdet av Carlo Francesco Lambardi. Fasaden, som ble oppført etter tegninger av Carlo Rainaldi, ble ikke sluttført før i 1681.

Kardinal Roberto Bellarmino innehadde kirken som titulus.

Kunstverk
 Giovanni Domenico Piastrini: Den helige Filippo Benizis første messe (1724)
 Vincenzo Pacetti: Pietro Antonio Serassis gravmonument (1700-tallet)
 Michelangelo Bedini: Jomfru Marias kroning i himmelen (1946)
 Antonio Circignani: Den hellige Filippo Benizi i bønn 
 Antonio Giusani: Den hellige Filippo Benizi gir sine klær til en fattig
 Tommaso Luini: Den hellige Filippo Benizis gravleggelse
 Cavalier d'Arpino: Jesu fødsel (1590-tallet)
 Cavalier d'Arpino: Kongenes tilbedelse (1590-tallet)
 Cavalier d'Arpino: Bebudelsen (1590-tallet)
 Jacopo Zucchi: Gud den evige Fader
 Jacopo Zucchi: Noli me tangere (1590-årene)
 Jacopo Zucchi: Kristi forklarelse (1590-årene)
 Jacopo Zucchi: Pinseundret (1590-årene)
 Jacopo Zucchi: Jomfru Marie himmelopptagelse (1590-årene)
 Cristoforo Casolani: Den hellige Treenighet med de hellige Johannes Døperen, Frans, Johannes evangelisten og Maria Magdalena
 Francesco Lambardi: De tre englene åpenbarer seg for Abraham
 Cherubino Alberti: Den helliga Arken og engler
 Giuseppe Montesanti: De hellige Pellegrino Laziosi, Giuliana Falconieri og andre av servittordenens helgener (1700-tallet)
 Giuseppe Franco: Den botgjørende Hieronymus
 Giovanni Bigatti: De hellige syv grunnleggere av servittordenen
 Giuseppe Franco: Den hellige Andreas

Kilder
Angela Negro, "Santa Maria in Via", Roma Sacra, 4° itinerario, novembre 1995
Churches of Rome Wiki: Santa Maria in Via

Eksterne lenker
 

Maria Via
Maria Via
Mariakirker
Rione Trevi
Maria Via
Hanna Aronsson Elfman

Hanna Aronsson Elfman (født 29. desember 2002) er en svensk alpinist, som representerer klubben Kils SLK.

Idrettskarriere

Sesongen 2018/19 
Elfman deltok i sitt første FIS-renn i januar 2019, i Duved i Sverige, der hun kom på niendeplass i storslalåm. Hun vant sitt første FIS-renn 21. februar 2019, da hun vant slalåm i Kirkerudbakken i Norge. Under junior-SM 2019 i Almåsa i mars vant hun slalåm, og fikk sølv i storslalåm, bak Ellen Robert. I utfor kom hun på fjerdeplass. Hun deltok også i Svensk mesterskap i alpint 2019, og kom der på 12.-plass i storslalåm.

Sesongen 2019/20 
Hun deltok i flere renn i Europacupen i alpint 2019/20, og fikk to åttendeplasser som beste enkeltplasseringer i renn. Sammenlagt kom hun på 35.-plass med 188 poeng, og i storslalåmcupen kom hun på 13.-plass.

Hun deltok i alpint under Vinter-OL for ungdom 2020. Der kom hun på femteplass i super-G, der Amélie Klopfenstein fra Sveits vant. I kombinasjonsslalåmen kjørte hun ut, og fikk dermed ingen plassering i kombinasjonen. I storslalåm kom hun på sjuendeplass, og i slalåm kom hun på femteplass. Hun deltok også i parallellslalåm for mikslag, der hun deltok sammen med Adam Hofstedt, disse endte på åttendeplass etter at de tapte kvartfinalen mot Østerrike.

Hun debuterte i verdenscupen i alpint da hun deltok i storslalåm i Kranjska Gora 15. februar 2020.

Under junior-VM i alpint 2020 i Narvik kom hun på fjerdeplass i storslalåm, femteplass i kombinasjonen og ellevteplass i super-G.

Sesongen 2020/21 

I junior-VM 2021 i Bansko tok hun gull i storslalåm.

Sesongen 2022/23 
Hun fikk sin første topp ti-plassering i verdenscupen da hun ble nummer ni slalåm i Levi 19. november 2022.

Referanser

Eksterne lenker 
 
 
  Profil hos Vinter-OL for ungdom 2020 

Svenske alpinister
Deltakere for Sverige under Vinter-OL 2022
Alpinister under Vinter-OL 2022
Deltakere under Vinter-OL for ungdom 2020
Juniorverdensmestre i alpint
Maria Teresa Grønning Dale

Maria Teresa Grønning Dale (født 1977) er en norsk psykolog som forsker på traumer og katastrofer, prenatale risikofaktorer og barns helse, og personlighetspsykologi. Hun er førsteamanuensis i psykologi ved Psykologisk institutt (PSI) ved Universitetet i Oslo, seniorforsker ved NKVTS og tilknyttet Folkehelseinstituttet. Hun hadde hovedstilling ved Folkehelseinstituttet fra 2008 til 2018. Fra 2015 har hun vært førsteamanuensis ved PSI og fra 2018 har hun hatt hovedstilling ved NKVTS. Hun tok sin doktorgrad i psykologi ved Psykologisk institutt ved UiO i 2012, basert på et forskningsprosjekt om mødre til babyer med alvorlig hjertefeil.

Referanser

Norske psykologer
Førsteamanuenser ved Universitetet i Oslo
Personer tilknyttet Folkehelseinstituttet
Personer tilknyttet Nasjonalt kunnskapssenter om vold og traumatisk stress
Seier i mørket (1954)

Seier i mørket er en svensk film fra 1954, i regi av Gösta Folke. Hovedrollene spilles av Olof Bergström og Eva Stiberg.

Rolleliste (i utvalg) 
 Olof Bergström - Gustaf Dalén
 Eva Stiberg - Elma Dalén
 Gunnar Björnstrand - Henrik Kugelström
 Kolbjörn Knudsen - Anders Johansson
 Erik Strandmark - Mellander
 Gunnar Sjöberg - Gustaf de Laval 
 Åke Claesson - Professor Wijkander
 Märta Arbin - Lovisa Johansson
 Carl Ström - Höjer
 Hans Strååt - Albin Dalén
 Gunnar Olsson - Anders Persson
 Olle Hilding - Bergquist

Referanser

Eksterne lenker 
 

Svenskspråklige filmer
Svenske dramafilmer
Filmer fra 1954
Gösta Berlings saga

Gösta Berlings Saga er en svensk film fra 1924 med regi av Mauritz Stiller. Manuskriptet var skrevet av Stiller og Ragnar Hyltén-Cavallius. Som litterært forelegg hadde de Selma Lagerlöfs roman Gösta Berlings saga, som ble utgitt i 1891.

Rolleliste
Lars Hanson - Gösta Berling
Gerda Lundequist - Margaretha Samzelius
Hilda Forsslund - Margarethas mor
Otto Elg-Lundberg - Major Samzelius
Sixten Malmerfelt - Melchior Sinclaire
Karin Swanström - Gustafva Aurore Sinclaire
Jenny Hasselquist - Marianne Sinclaire
Ellen Hartman-Cederström - Grevinnan Märtha Dohna 
Torsten Hammarén - Greve Henrik Dohna
Greta Garbo - Elisabeth Dohna
Mona Mårtenson - Ebba Dohna
Sven Scholander - Sintram
Svend Kornbech - Christian Bergh
Hugo Rönnblad - Beerencreutz
Knut Lambert - Rutger von Örneclou
Oscar Bergström - patron Julius
Jules Henri Gaston Portefaix - Anders Fuchs

Referanser

Eksterne lenker 

Svenske dramafilmer
Svenske stumfilmer
Sort-hvitt-filmer
Filmer fra 1924
Filmer regissert av Mauritz Stiller
Att angöra en brygga

Att angöra en brygga er en svensk filmkomedie fra 1965 regissert og skrevet av Tage Danielsson (han har også en birolle). Hovedrollene spilles av Monica Zetterlund, Hans Alfredson  Monica Zetterlund, Lars Ekborg, Birgitta Andersson og Gösta Ekman.

Rolleliste (i utvalg) 
Monica Zetterlund – Berit
Lars Ekborg – Kalle
Birgitta Andersson – Mona
Gösta Ekman – Lennart
Katie Rolfsen – Inez, Berits mor
Hans Alfredson – fiskaren Garbo
Hans Furuhagen – Walter
Tage Danielsson – direktør Olsson

Referanser

Eksterne lenker 
 

Svenske filmkomedier
Filmer fra 1965
Svenskspråklige filmer
Filmer regissert av Tage Danielsson
Leiv Vidar (1919–1996)

Leiv Vidar (født 19. mars 1919 i Fluberg, død 16. april 1996) var en norsk pølsemaker og bedriftsleder, kjent som grunnlegger av selskapet Leiv Vidar.

Vidar vokste opp på Ask på Ringerike. Han begynte i slakter- og pølsemakerlære i 1937, men utdannelsen ble avbrutt av andre verdenskrig. Han gikk inn i den norske motstandsbevegelsen, og måtte flykte til Sverige i 1941. Vidar forsøkte å ta seg til Storbritannia via den norske Kvarstadbåten «Gudvang» for å slutte seg til norske styrker der, men endte i tysk fangenskap. Vidar satt først i Marlag und Milag Nord, før han senere i krigen ble Nacht und Nebel-fange og satt i Sonnenburg og Sachsenhausen. Mot slutten av krigen ble han reddet via De hvite bussene.

Etter krigen tok Leiv Vidar mesterbrev i slakter- og pølsemakerfag, og i 1950 overtok han en kjøtt- og delikatesseforretning på Hønefoss. Selskapet som bar hans navn utvidet stadig, og fikk nye lokaler i Torvgata på Nordsiden i 1964. Senere flyttet produksjonen til et nytt anlegg utenfor byen, mens lokalene i sentrum ble brukt til utsalg. Leiv Vidar drev selskapet frem til han måtte trekke seg tilbake på grunn av sykdom i 1975, og overlot kjøttvareselskapet til sønnen Arne Vidar.

Referanser 

Norske bedriftsledere
Kvarstadbåtene
Norske konsentrasjonsleirfanger under andre verdenskrig
Deltagermedaljen
Personer fra Ringerike kommune
Artikler i sjøfart-prosjektet
Marina di Giacomo

Marina di Giacomo (født 1976) er en argentinsk landhockeyspiller.

Hun representerte Argentina under Sommer-OL 2004 i Athen, hvor hun tok bronse.

Referanser

Eksterne lenker 
 

Argentinske landhockeyspillere
Medaljevinnere under Sommer-OL 2004
Deltakere for Argentina under Sommer-OL 2004
Landhockeyspillere under Sommer-OL 2004
Olympiske medaljevinnere i landhockey
Vanina Oneto

Vanina Oneto (født 15. juni 1973) er en argentinsk landhockeyspiller.

Hun representerte Argentina under Sommer-OL 2004 i Athen, hvor hun tok bronse. Hun tok også sølv under Sommer-OL 2000.

Referanser

Eksterne lenker 
 
 

Argentinske landhockeyspillere
Deltakere for Argentina under Sommer-OL 1996
Landhockeyspillere under Sommer-OL 1996
Medaljevinnere under Sommer-OL 2000
Deltakere for Argentina under Sommer-OL 2000
Landhockeyspillere under Sommer-OL 2000
Medaljevinnere under Sommer-OL 2004
Deltakere for Argentina under Sommer-OL 2004
Landhockeyspillere under Sommer-OL 2004
Olympiske medaljevinnere i landhockey
Inés Arrondo

Inés Arrondo (født 28. november 1977) er en argentinsk landhockeyspiller.

Hun representerte Argentina under Sommer-OL 2004 i Athen, hvor hun tok bronse. Hun tok også sølv under Sommer-OL 2000.

Referanser

Eksterne lenker 
 

Argentinske landhockeyspillere
Medaljevinnere under Sommer-OL 2000
Deltakere for Argentina under Sommer-OL 2000
Landhockeyspillere under Sommer-OL 2000
Medaljevinnere under Sommer-OL 2004
Deltakere for Argentina under Sommer-OL 2004
Landhockeyspillere under Sommer-OL 2004
Olympiske medaljevinnere i landhockey
Hans Toft

Hans Toft (født 8. februar 1947 i Hvidbjerg i Thy) er en dansk politiker. Han var borgermester i Gentofte kommune fra 1993 til 2021, som representant for Det Konservative Folkeparti.

Han var medlem av Folketinget for Ringkjøbing amtskrets fra 1971 til 1975.

Han er utdannet jurist fra Aarhus Universitet fra 1976. Han var avdelingsleder i Norsk Hydro, senere advokat og underdirektør i advokatfirmaet Jonas Bruun i København.

Han ble utnevnt til kommandør av Dannebrogordenen i 2020.

Han er sønn av tidligere folketingsmann og innenriksminister Hans Carl Toft.

Referanser 
 

Borgermestre fra Det Konservative Folkeparti
Dannebrogordenen
Advokater
Alumni fra Aalborg Universitet
Personer fra Struer kommune
Anja Oplotnik

Anja Oplotnik (født 21. september 2002) er en slovensk alpinist, som representerer klubben ASK Branik Maribor. Hun trenes av Aleš Rogelj.

Idrettskarriere

Sesongen 2018/19 
Oplotnik deltok i sitt første FIS-renn i november 2018, i Solda i Italia, der hun kom på 33.-plass i storslalåm. Hun deltok i Bosnia-Hercegovinas juniormesterskap i alpint (utenfor mesterskapet) i desember, og vant der slalåmrennet og storslalåmrennet. Hun deltok i Vinter-EYOF 2019 (European Youth Olympic Festival) i Bosnia-Hercegovina, og kom der på 32.-plass i storslalåm, men kjørte ut i slalåm. Under det italienske mesterskapet i alpint 2019 kom hun på 15.-plass i storslalåm.

Sesongen 2019/20 
Hun deltok i alpint under Vinter-OL for ungdom 2020. Der kom hun på 37.-plass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun seg opp til 24.-plass i kombinasjonen. I storslalåm og i slalåm kjørte hun ut. Hun deltok også i parallellslalåm for mikslag, der hun deltok sammen med Rok Ažnoh, disse endte på niendeplass etter at de tapte åttendedelsfinalen mot Tyskland.

Referanser

Eksterne lenker 
 
  Profil hos Vinter-OL for ungdom 2020 

Slovenske alpinister
Deltakere under Vinter-OL for ungdom 2020
Harald Andersen (1946)

Harald Andersen (født 1. desember 1946) er en tidligere fotballspiller. Han er yngre bror av Hans og Sverre. Andersen spilte 195 kamper for klubben i perioden 1965 - 1978. Dermed ble han en av de mestvinnende i Vikings historie, og fikk med seg fire seriegull i årene 1972 – 1975, samt seriebronse i 1978. 
På grunn av utdannelse i utlandet mistet han flere sesonger i sin beste alder.  Sin sivile karrière  hadde han i Statens Vegvesen.

Kilder 
 Stavanger Aftenblad: Omtale 1. desember 2016
 viking-fk.no

Norske fotballspillere
Fotballspillere for Viking FK
Personer fra Stavanger kommune
Odnoklassniki

Odnoklassniki, OK.ru ( (norsk: klassekamerater)  () er en sosial nettverkstjeneste for klassekamerater og gamle venner. Det er spesielt brukt i Russland og tidligere Sovjetiske Republikker. Nettstedet ble utviklet av Albert Popkov og lansert den 4. mars 2006.

Nettstedet har i dag mer enn 200 millioner registrerte brukere og 45 millioner unike besøkende daglig. Brukere må være på minst sju år for å opprette en konto. Odnoklassniki har også for tiden en Alexa Internett trafikk rangering på 56 verden over, og nummer 7 for Russland. Omsetningen i første kvartal av 2008 for Odnoklassniki var på usd 3,3 millioner. Odnoklassniki er det nest mest populære sosiale nettverk i Russland, bak VK (VKontakte), men i forkant av Facebook som er på 3. plass.

Teknologi 
Serveren som er vert for odnoklassniki.ru er forretningsvennlig og ligger i Golden Telecom nettverk i Moskva, Russland. Programmeringsspråket som brukes på nettstedet, er Java og de viktigste språket som brukes for nettstedets tekstlige innhold er russisk. Nettstedet bruker Apache Tomcat webserver.

Referanser 

Russland
Internett
Brenn.

brenn. er en norsk rockeduo bestående av  og . Duoen ble startet i 2017 og ga ut sitt første album Elsker i oktober 2019.

Duoen  fikk NOPA-stipendet i 2019 og Spellemannprisen 2019 i klassen rock for Elsker hvor de også var nominert i klassen  årets gjennombrudd og Gramostipend. De var en av finalistene til Årets Urørt høsten 2018 og ble nominert til P3 Gull 2019 i klassen årets liveartist.

Referanser

Eksterne lenker 
 
 

Norske rockegrupper
Vinnere av Spellemannprisen i klassen rock‎
Brandon Mechele

Brandon Mechele (født 28. januar 1993) er en belgisk fotballspiller som spiller for Club Brugge.

Landslaget
13. oktober 2019 fikk han sin første landskamp for  mot .

Referanser

Eksterne lenker 
 

Belgiske fotballspillere
Fotballspillere for Club Brügge
Fotballspillere for K. Sint-Truidense V.V.
Elias Cobbaut

Elias Cobbaut (født 24. november 1997) er en belgisk fotballspiller som spiller for den italienske klubben SSD Parma Calcio 1913.

Landslaget
Den 19. november 2019 fikk han sin første landskamp for  mot .

Referanser

Eksterne lenker 
 

Belgiske fotballspillere
Fotballspillere for KRC Mechelen
Fotballspillere for KV Mechelen
Fotballspillere for RSC Anderlecht
Fotballspillere for Parma FC
Timothy Castagne

Timothy Castagne (født 5. desember 1995) er en belgisk fotballspiller som spiller for den engelske klubben Leicester City FC.

Høsten 2020 inngikk han en femårskontrakt med Leicester City FC.

Det belgiske landslaget 
Den 7. september 2018 fikk han sin første landskamp for  mot .

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Belgiske fotballspillere
Spillere i Fotball-VM 2022
Spillere i Fotball-EM 2021
Fotballspillere for KRC Genk
Fotballspillere for Atalanta BC
Fotballspillere for Leicester City FC